CELEX: 62014FA0112
Language: da
Date: 2015-07-16 00:00:00
Title: Sag F-112/14: Personalerettens dom (Første Afdeling) af 16. juli 2015 — EJ mod Kommissionen (Personalesag — tjenestemænd — ændring af vedtægten — forordning nr. 1023/2013 — stillingsbetegnelser — overgangsregler vedrørende indplacering i stillingsbetegnelser — artikel 30, stk. 2, i bilag XIII til vedtægten — juridiske fuldmægtige i lønklasse AD 13 ansat ved Kommissionens juridiske tjeneste — situationen for »juridiske rådgivere« og »medlemmer af den juridiske tjeneste« — nærmere bestemmelser for adgang til lønklasse AD 13 i henhold til vedtægten af 2004 — forfremmelse i henhold til vedtægtens artikel 45 — udnævnelse i henhold til vedtægtens artikel 29, stk. 1 — indplacering i stillingsbetegnelserne »konsulent eller tilsvarende« og »administrator i en overgangsstilling« — bebyrdende retsakt — begrebet »betydeligt ansvar« — begrebet »særligt ansvar« — ligebehandling — ret til forfremmelse i lønklasse AD 14 — berettiget forventning — retssikkerhedsprincippet)

24.8.2015   
            
            
               DA
            
            
               Den Europæiske Unions Tidende
            
            
               C 279/51
            
         Personalerettens dom (Første Afdeling) af 16. juli 2015 — EJ mod Kommissionen
   (Sag F-112/14) (1)
   
   ((Personalesag - tjenestemænd - ændring af vedtægten - forordning nr. 1023/2013 - stillingsbetegnelser - overgangsregler vedrørende indplacering i stillingsbetegnelser - artikel 30, stk. 2, i bilag XIII til vedtægten - juridiske fuldmægtige i lønklasse AD 13 ansat ved Kommissionens juridiske tjeneste - situationen for »juridiske rådgivere« og »medlemmer af den juridiske tjeneste« - nærmere bestemmelser for adgang til lønklasse AD 13 i henhold til vedtægten af 2004 - forfremmelse i henhold til vedtægtens artikel 45 - udnævnelse i henhold til vedtægtens artikel 29, stk. 1 - indplacering i stillingsbetegnelserne »konsulent eller tilsvarende« og »administrator i en overgangsstilling« - bebyrdende retsakt - begrebet »betydeligt ansvar« - begrebet »særligt ansvar« - ligebehandling - ret til forfremmelse i lønklasse AD 14 - berettiget forventning - retssikkerhedsprincippet))
   (2015/C 279/64)
   Processprog: fransk
   
      Parter
   
   
      Sagsøgere: EJ m.fl. (ved advokat S. Orlandi)
   
      Sagsøgt: Europa-Kommissionen (ved J. Currall, C. Ehrbar og G. Gattinara, som befuldmægtigede)
   
      Intervenient til støtte for sagsøgte: Rådet for Den Europæiske Union (ved M. Bauer og M. Veiga, som befuldmægtigede)
   
      Sagens genstand
   
   Påstand om annullation af ansættelsesmyndighedens afgørelser om, ifølge de nye karriere- og forfremmelsesregler, der er gældende efter ændringen af tjenestemandsvedtægten pr. 1. januar 2014, at indplacere sagsøgerne som »senioradministrator i en overgangsstilling« og ifølge sagsøgerne at fratage dem retten til forfremmelse til lønklasse AD 14, og om at det fastslås, at artikel 30, stk. 3, i bilag XIII til vedtægten er ulovlig.
   
      Konklusion
   
   
               1)
            
            
               De individuelle afgørelser, således som de fremstår ved en påtegning, der blev indføjet efter den 1. januar 2014 i sagsøgernes individuelle elektroniske sagsakter, og således som de blev vedtaget af Europa-Kommissionens ansættelsesmyndighed, vedrørende indplacering af EJ og de øvrige sagsøgere, hvis anonymiserede navne fremgår af bilaget, i stillinger, der i Europa-Kommissionen benævnes »senioradministrator i en overgangsstilling«, svarende til den i vedtægten fastsatte stilling »administrator i en overgangsstilling«, annulleres.
            
         
               2)
            
            
               Europa-Kommissionen bærer sine egne omkostninger og betaler de omkostninger, der er afholdt af EJ og de øvrige sagsøgere, hvis anonymiserede navne fremgår af bilaget.
            
         
               3)
            
            
               Rådet for Den Europæiske Union bærer sine egne omkostninger.
            
         
      (1)  EUT C 26 af 26.1.2015, s. 47.